

**Župa sv. Ivana Krstitelja Rečica**

 **Pastoralni listić**

 **Br. 639. god. XIII. 10. svibnja 2020.**

 **PETA VAZMENA NEDJELJA**



***Prvo čitanje***:   Dj 6, 1-7

***Drugo čitanje****:* *1Pt 2, 4-9*

***Evanđelje****:* *Iv 14,1-12*

**Zborna molitva:**

Bože, od tebe nam je spasenje i posinjenje.
Pogledaj svoje sinove i kćeri koji u Krista vjeruju: udijeli im pravu slobodu i vječnu baštinu. Po Gospodinu.

**JA SAM, PUT, ISTINA, ŽIVOT**

**Ulazna pjesma:**

Pjevajte Gospodinu pjesmu novu, jer učini djela čudesna, pred poganima pravednost objavi, aleluja!

(Ps 98, 1-2)

**Pričesna pjesma:**

*Ja sam pravi trs, vi loze, govori Gospodin: tko ostaje u meni i ja u njemu,
taj donosi mnogo roda, aleluja!(Iv 15, 1.5)*



**MAJKA BOŽJA FATIMSKA**

Gradić smješten gotovo u središtu Portugala, u gorju Serra d’Aire, postao je 1917. godine mjestom najčudesnijih događaja u 20. stoljeću – Gospinih ukazanja. Poruke iz Fatime su proročanske, neke od njih dugo vremena tajne, a odnose se velikim dijelom na događaje koji su mijenjali povijest čovječanstva u prošlom stoljeću. Dvoje drugih malih vidjelaca Franjo i Jacinta umrli su 1919. i 1920. Lucija de Jesus dos Santos, posljednja vidjelica iz Fatime, u vječnost je zakoračila 13. veljače 2005. godine. Oni su 2000. godine proglašeni najmlađim blaženicima nemučenicima u povijesti Crkve. Nebo je i ovaj put izabralo neznatne i ponizne službenike da svijetu prenese svoju poruku.

Gospa se ukazala 13. Svibnja 1917. Dok je Europom harao veliki rat.

*U ono vrijeme: Reče Isus svojim učenicima:*

*»Neka se ne uznemiruje srce vaše! Vjerujte u Boga i u mene vjerujte! U domu Oca mojega ima mnogo stanova. Da nema, zar bih vam rekao: ‘Idem pripraviti vam mjesto’? Kad odem i pripravim vam mjesto, ponovno ću doći i uzeti vas k sebi da i vi budete gdje sam ja. A kamo ja odlazim, znate put.« Reče mu Toma: »Gospodine, ne znamo kamo odlaziš. Kako onda možemo put znati?« Odgovori mu Isus: »Ja sam put i istina i život: nitko ne dolazi Ocu osim po meni. Da ste upoznali mene, i Oca biste moga upoznali. Od sada ga i poznajete i vidjeli ste ga.« Kaže mu Filip: »Gospodine, pokaži nam Oca i dosta nam je!« Nato će mu Isus: »Filipe, toliko sam vremena s vama i još me ne poznaš?« »Tko je vidio mene, vidio je i Oca. Kako ti onda kažeš: ‘Pokaži nam Oca’? Ne vjeruješ li da sam ja u Ocu i Otac u meni? Riječi koje vam govorim, od sebe ne govorim: Otac koji prebiva u meni čini djela svoja. Vjerujte mi: ja sam u Ocu i Otac u meni. Ako ne inače, zbog samih djela vjerujte. Zaista, zaista, kažem vam: Tko vjeruje u mene, činit će djela koja ja činim; i veća će od njih činiti jer ja odlazim Ocu.«*

*Riječ Gospodnja.*

Isusov poziv apostolima i nama, vjerovati što je on objavio. On kaže o sebi: "Ja sam Put, Istina i Život; nitko ne dolazi Ocu osim po meni." Nisu li to neshvatljive riječi? U ustima samo čovjeka one bi bile drskost i ludilo. Samo utjelovljeni Sin Božji mogao je tako govoriti; i on to govori u punoj istini.

**BIBLIJSKA PORUKA**

 **ZA TEBE**

Da, Isus Krist je stvarno put: jer Bog je u utjelovljenju svoga Sina sagradio most prema nama, i mi trebamo stupiti na taj most ako želimo doći k njemu. Tu spasonosnu ponudu Božju ne vrijedi odbiti. Smijemo se veseliti da nam je Bog u svome Sinu Isusu otvorio siguran put. Mi kao ljudi nemamo pravo na taj dar; on je nezaslužen, upravo "milost". Ipak u svojoj bezgraničnoj ljubavi nudi nam se Bog u svome Sinu Isusu Kristu kao put u vječni život.

Krist kaže o sebi da je on Istina. On je istina u osobi: to ne može nijedan veliki osnivač vjere kazati o sebi. Samo istinski i jedini Sin Božji govori tako s punim pravom. Na njemu smijemo graditi ako mu se u vjeri sasvim povjerimo. On ne može i ne će voditi u zabludu. Čovjek u dubini svoga srca gladuje za istinom i ljubavlju. U Isusu Kristu svima nama je darovano za čim čeznemo; sam Bog nam se nudi kao istina, koja nas čini blaženima u ljubavi.

Svoju zadaću da budemo čuvari i upravitelji Zemlje nismo ispunili zbog sebičnosti.

Nismo uspjeli čuvati zemlju, svoj dom i vrt, nismo uspjeli čuvati svoju braću. Sagriješili smo protiv zemlje, protiv bližnjega i, u konačnici, protiv Stvoritelja, dobroga Oca koji iskazuje svima svoju brižnu skrb i želi da živimo zajedno u zajedništvu i blagostanju. A kako reagira Zemlja? Ima jedna španjolska izreka koja je u ovome vrlo jasna a glasi: „Bog prašta uvijek; mi ljudi ponekad oprostimo, ponekad ne, a Zemlja ne oprašta nikada“. Zemlja ne oprašta: ako smo zemlju upropastili njezin odgovor nam se neće nimalo svidjeti.

Za nas vjernike, prirodni svijet je „Evanđelje stvaranja“ koje izražava Božju moć stvaranja u oblikovanju ljudskog života i stvaranju svijeta zajedno s onim što sadrži radi čovjekova uzdržavanja. Biblijsko izvješće o stvaranju zaključuje se ovako: „I vidje Bog sve što je učinio, i bijaše veoma dobro“ (Post 1, 31). Kad vidimo ove prirodne tragedije koje su odgovor Zemlje na naše zlo postupanje, pomislim: „Ako sada pitam Gospoda što misli o tome, ne vjerujem da će mi reći da je to nešto za što bismo rekli da je veoma dobro“. Mi smo upropastili Gospodinovo djelo!

 Papa Franjo

**POGLED SA ZVONIKA …**

Dvije su stvarnosti koje najviše pokreću ljude na akciju. Jedan je funkciji napretka, izgradnje, druga je u funkciji rastakanja, razgradnje, jedna nudi život, druga smrt, jedna slobodu, druga ropstvo. To su ljubav i mržnja.

U čemu je tajna Isusove pobjede? U ljubavi kojom se odnosio prema Ocu i nama. I zato je postao pobjednikom, makar je u mnogim mislima, uvjerenjima suvremenika bio gubitnik. Na koncu se ispostavilo da su oni bili gubitnici

Ljubav uvijek pobjeđuje. U zanku ljubavi je naša snaga i pobjeda.

|  |  |  |
| --- | --- | --- |
| Ponedjeljak,**Župne obavijesti**11.svibnja | 18,00 | MamertoNa jednu nakanu |
| Utorak,12.svibnja | 18,00 |  LEOPOLD BOGDAN MANDIĆNa jednu nakanu |
| Srijeda,13.svibnja | 18,00 | GOSPA FATIMSKA+ Franjo Kozlović (god) |
| Četvrtak,14. svibnja | 18,00 | Matija apostol+ Kata Družak |
| petak, 15. svibnja | 18,00 | Solinski mučeniciNa jednu nakanu |
| Subota,16.svibnja | 18,00 | Ivan Nepomuk+ Jelena, Tomo Žafa |
| **NEDJELJA**,17. svibnja | 8,3010,0011,3018,00 | **ŠESTA USKRSNA NEDJELJA**Luka od Klobučara, BogovićiGrdinci, Kuza, Tečanci, Ladičaki, Dolnja Rečica+ Marija Grdina i ob.; + Slavica, Rudolf Žafa i ob.Zamršje, Karasi, LukaSVIBANJSKA POBOŽNOST |

**PRIVREMENI RASPORED MISA I POBOŽNOSTI U ŽUPNOJ CRKVI**

Prema odredbi našeg Nadbiskupa i Stožera za civilnu zaštitu nastojmo se držati koliko je moguće ovih pravila.

* Uz propisani razmak i da je u svakoj klupi po jedna osoba na misi može biti 50 ljudi. Nastojmo držati razmak
* Ulaz u crkvu je kroz sakristiju
* Izlaz iz crkve je na glavna vrata
* Svoju milostinju možete ostaviti kod izlaza iz crkve, pod misom se neće skupljati
* Bilo bi dobro da nosimo zaštitne maske.
* Pričest se dijeli na ruke
* Prije mise dezinficirajmo ruke
* Oni koji su bolesni ili se ne osjećaju dobro – neka ostanu kod kuće
* Ovaj raspored misa je orjentacijski, ako netko ne može u vrijeme kada je određeno, može i u drugo vrijeme

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.

Župni ured još ovaj tjedan ne radi ali možete kontaktirati župnika telefonom ili mobitelom ili e-poštom!